**ANEXA 3**

**Anexa 3.1**

**Cerinţe standard pentru mijloace de transport**

**Principii Generale**

1. Principalul obiectiv al prezentei Anexe este să stabilească cerinţele comune specifice aferente mijloacelor de transport care vor fi utilizate pentru prestarea Serviciilor de Transport.
2. Toate Mijloacele de Transport care vor fi utilizate la prestarea Serviciilor de Transport trebuie să fie conforme cerinţelor obligatorii stabilite pentru respectivele Mijloace de Transport în ceea ce priveşte “tipul” şi “categoria”. Conformitatea Mijloacelor de Transport cu cerinţele standard va fi verificată pe baza documentelor emise de autorităţile competente.
3. Pentru a asigura protecţia mediului, emisiile poluante de noxe ale Mijloacelor de Transport utilizate la prestarea Serviciilor de Transport trebuie să fie în limitele stabilite de către lege pentru tipurile respective de motoare şi carburanţi.
4. Cerinţele tehnice pentru Mijloacele de Transport prezentate în această anexă vor fi actualizate automat în situaţia apariţiei unor noi reglementări. În această situaţie, Părţile vor actualiza prezenta Anexă incluzând cerinţele tehnice noi stabilite prin lege.

**Cerinţe generale standard pentru autobuze/troleibuze/tramvaie**

1. Starea interioara și exterioarǎ a mijloacelor de transport prin care se presteazǎ servicii în temeiul prezentului Contract trebuie sǎ fie permanent în conformitate cu cerinţele stabilite de legislaţie.
2. Toate dispozitivele și fiecare dintre acestea care sunt instalate în mijloacele de transport trebuie sǎ fie pǎstrate și reparate astfel încȃt toate mijloacele de transport sǎ poatǎ fi utilizate în permanenţǎ.
3. Fiecare mijloc de transport trebuie să fie dotat, pentru fiecare ușă, după caz, în funcție de performanța sistemelor ITS, cu validator electronic a titlurilor de călătorie.
4. Operatorul va avea dreptul ca, dupǎ cum hotǎrǎște, sǎ amenajeze zone publicitare atȃt în interiorul cȃt și în exteriorul mijloacelor de transport. Publicitatea nu va afecta vizibilitatea sau lizibilitatea numerelor traseelor, semnele cu destinaţia, logo-urile Entității Contractante și al Operatorului nu va acoperi nicio fereastrǎ dacǎ acesta nu permite vizibilitatea spre exterior. Colantarea mijloacelor de transport se va face cu respectarea prevederilor legale în domeniu.
5. Ȋnainte de plecarea pe traseu, mijloacele de transport vor fi supuse unui control pentru a se asigura cǎ sunt curate în vederea utilizǎrii de cǎtre călători, s-a respectat Programul de igienizare a parcului de mijloacele de transport și nu au suprafeţe alunecoase, deteriorate sau periculoase, inclusiv scaunele și armǎturile mijloacelor de transport.
6. Mijloacele de transport în exploatare vor îndeplini cerinţele tehnice obligatorii cu privire la siguranţa și protecţia mediului stipulate în legislaţia în vigoare, precum și cerinţele tehnice cu privire la compatibilitatea cu sistemul de taxare integrat.

**Cerinţe specifice pentru autobuze/troleibuze/tramvaie**

1. Autobuzele utilizate de către Operator la prestarea serviciului vor fi de tip autobuz urban, potrivit legislaţiei româneşti în vigoare.
2. Autobuzele aflate în dotare vor fi echipate cu motoare minim EURO 3 la momentul semnării contractului, iar cele ce vor fi achiziționate după momentul semnării contractului vor fi echipate cu motoare minim EURO 5, cu respectarea “Reglementǎrilor privind certificarea încadrǎrii mijloacelor de transport înmatriculate sau înregistrate în normele tehnice privind siguranţa circulaţiei rutiere, protecţia mediului și în categoria de folosinţǎ conform destinaţiei, prin inspecţia tehnicǎ periodicǎ - RNTR 1” aprobat prin Ordin nr. 2133 din 08/12/2005, cu modificǎrile și completǎrile ulterioare.
3. Fiecare mijloc de transport va fi monitorizat prin sistem GPS.